Seuns se liggame gevind na by-aanvalArgieffoto Ao. Gerda Swart, woordvoerder van die polisie, het gesê ŉ groep seuns het Donderdagoggend gaan stap toe hulle deur ŉ swerm bye aangeval is. Die seuns het in ŉ dam gespring in ŉ poging om van die bye te vlug. Drie van seuns kon egter nie weer uit die dam kom nie. Volgens Swart het die ander seuns huis toe gehaas en die voorval aangemeld. “Die ouers het na die dam probeer gaan maar kon dit weens die ruwe terrein nie bereik nie.” Swart het gesê die voorval is omstreeks 21:00 by die polisie aangemeld. Die polisie het ŉ soek- en reddingspan saamgestel maar moes Donderdagaand die soektog tydelik opskort. “Die soektog is Vrydagoggend hervat en die twee seuns se liggame is gevind. Die soektog na die derde seun duur voort.”